לכבוד

**משתתפי המכרז**

הנדון: **מכרז פומבי מס' 12/21 למתן זכות שימוש והפעלה של מתחם האצטדיון העירוני בבת-ים**

**מענה מס' 2 לשאלות המשתתפים**

החברה מתכבדת להשיב לשאלות אשר הועברו על ידי המשתתפים כדלקמן:

|  |  |  |
| --- | --- | --- |
| **מס'** | **השאלה** | **מענה החברה** |
|  | ביחס לסעיף 1.18 לתנאי המכרז (עמוד 5 למסמכי המכרז), ביקשנו כי פינוי המגרש יתבצע רק לאחר קבלת החלק היחסי של השקעות הזוכה, ככל שההסכם לא יוארך. הבקשה נדחתה על ידכם. על אף זאת, נבקשכם לשקול בשנית את בקשתנו כאמור, או לחילופין, נבקש כי תציעו בטוחה אחרת להבטחת קבלת החלק היחסי של השקעתינו במתחם האצטדיון במקרה שההסכם לא יוארך. | בקשה נדחית. אין באפשרות העירייה/החברה להעמיד בטוחות כאמור.  עם זאת יצוין כי החברה תעשה ככל שביכולתה כי החזר ההשקעות ייעשה בד בבד עם פינוי המתחם. |
|  | ביחס לסעיף 1.14 לתנאים הכללים למשתתפים במכרז שבנידון (עמוד 5 למסמכי המכרז) ("תנאי המכרז") וכן ביחס למענה החברה לבקשתנו להבהרת סעיף זה, יובהר כי אנחנו מתכוונים לבצע השקעות בסכומים גבוהים במתחם האצטדיון על בסיס תוכניות שיוגשו לאישור העירייה (בהתאם לאמור בסעיף 1.14). לפיכך, נבקש להבהיר כי גם קבלת אישור העירייה לתוכניות האמורות תהווה תנאי לכניסתו לתוקף של ההסכם. כלומר, ככל שלא יתקבל אישור העירייה לתוכנית המוצעת שלנו לעבודות במתחם מכוח השקעתנו, אזי נוכל לבטל את ההסכם ולא תהיה לחברה ו/או לעירייה כל טענה ו/או תביעה נגדנו בקשר לסיום ההסכם. | בקשה מתקבלת באופן חלקי כך שדרישת העירייה/חברה לשינוי בתכניות ואשר אינו שינוי מהותי לא יקנה למפעיל זכות לסיים את ההסכם.  ככל שהצדדים לא יגיעו להסכמה האם מדובר בשינוי מהותי או האם לא- יפנו הצדדים לגורם תכנוני אשר ייבחר על ידי העירייה/חברה אשר שכרו ישולם על ידי הצדדים ואשר יכריע בנושא. |
|  | נבקש לקבל מידע בקשר למחיר הארנונה במתחם האצטדיון, לפי חלוקה לסוג השימוש (פעילות ספורט, משרדים, מסחר וכו'). כמו כן, נבקש לדעת האם קיימות הטבות ו/או הנחות בנוגע לארנונה במתחם האצטדיון | תעריפי הארנונה על סיווגים מופיעים בצו הארנונה של העירייה וכך גם נושא הטבות/הנחות. |

בברכה,

חוף בת-ים ליזמות ופיתוח בע"מ

**על המשתתף לצרף להצעתו מסמך זה חתום על ידו בחתימה ובחותמת.**